दो कर्मचारियों के निलंबन को लेकर जताया रोष
बर्खास्त कर्मचारियों को किया जाए बहाल
एचएसईबीवर्कर यूनियन ने यूनिट प्रधान कृष्ण नैन की अध्यक्षता में बिजली विभाग के एक्सईएन के खिलाफ रोष प्रदर्शन किया। कृष्ण नैन बताया कि यह रोष प्रदर्शन एक्सईन द्वारा गलत तरीके से किए गए दो कर्मचारियों प्रेम दीपक रावत के निलंबन के विरोध स्वरूप किया गया।
उन्होंने कहा कि एक्सईएन ने बिना किसी कारण, बिना किसी सबूत बिना एसडीओ सिटी के पत्राचार द्वारा खुद जानबूझकर एक तरफा कार्रवाई करते हुए इन कर्मचारियों को निलंबित किया है। जो कि निगम के नियमों के विरुद्ध है। ये दोनों कर्मचारी काफी मेहनती कर्मठ हैं और निर्दोष हैं। इन कर्मचारियों पर कोई भी आरोप नहीं है। एक्सईएन जानबूझ कर यूनियन से भिड़ना चाहते हैं।
कृष्ण नैन ने कहा कि अगर कर्मचारियों के प्रति एक्सईएन का यही रवैया रहा तो यूनियन आंदोलन करने से पीछे नहीं हटेगी। जब तक इन कर्मचारियों को बहाल नहीं किया जाता तब तक एक्सईएन द्वार पर रोष प्रदर्शन जारी रहेगा।
इस मौके पर रणधीर ग्रोवर, रामफल शर्मा, फतेह सिंह, महेंद्र मोर, सुरेश ढाबी, दीपक रावत, सूबे सिंह, कर्मबीर सहित अन्य बिजली कर्मचारी मौजूद रहे।
नरवाना. एक्सईनके खिलाफ नारेबाजी करते बिजली कर्मचारी।
उचाना | चएसईबीवर्कर्स यूनियन के जिला सर्कल सचिव सतपाल श्योकंद ने कहा कि निगम के जींद के एसई द्वारा बर्खास्त किए गए नरवाना के लाइनमैन संदीप, प्रेम को जल्द ही बहाल नहीं किया गया तो कर्मचारी नरवाना के एक्सईएन कार्यालय के बाहर धरना देंगे। बर्खास्त हुए कर्मचारियों की बहाली के लिए अगर अनशन भी करना पड़ा तो वो करेंगे। जारी बयान में श्योकंद ने कहा कि एसई जींद द्वारा बिना जांच किए नरवाना एक्सईएन की रिपोर्ट पर दो कर्मचारियों को बर्खास्त कर दिया गया था। अधिकारी कर्मचारियों को बेवजह प्रताड़ित करें, कर्मचारियों को काम करने दे। अधिकारी इस तरह से मर्जी करते रहे तो कर्मचारी हित के लिए यूनियन कोई भी बड़ा आंदोलन करने से पीछे नहीं हटेगी।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva